# Pierre André Latreille

Pierre André Latreille|   |
| Biografía |
| Nacemento | 29 de novembro de 1762  Brive-la-Gaillarde
 |
| Morte | 6 de febreiro de 1833  (70 anos) París
 |
| Causa da morte | doença da bexiga (pt)   |
| Lugar de sepultura | Grave of Pierre-André Latreille (en)  Cemiterio do Père-Lachaise, 39 ﻿ / ﻿  |
| Residencia | Francia  |
| Relixión | Catolicismo  |
| Educación | Facultade de Ciencias de París   collège du Cardinal-Lemoine (en)    Museo Nacional de Historia Natural de Francia   |
| Actividade |
| Campo de traballo | Entomoloxía  |
| Ocupación | Diácono (1786–), profesor universitario, escritor, zoólogo, lepidopterólogo, aracnólogo, carcinólogo, entomólogo, naturalista  |
| Empregador | École nationale vétérinaire d'Alfort (en)    |
| Membro de | Leopoldina (1820–) Academia francesa das ciencias (1814–) Accademia delle Scienze di Torino (1812–) Academia Prusiana das Ciencias (1812–) Academia de Ciencias de Baviera (1808–) Real Academia das Ciencias de Suecia  |
| Obra |
| Abreviatura do autor en zooloxía | Latreille  |
| Familia |
| Pais | Jean-Baptiste Joseph de Sahuguet d'Amarzit d'Espagnac   e valor descoñecido  |
| Parentes | Jean-Jacques Valade-Gabel, sobriño político  |
| Premios |
| * (1821)  Cabaleiro da Lexión de Honra
 |
|  **Sinatura**   |
|

---

 |
| Descrito pola fonte | Biblioteca dixital BEIC Dicionario Enciclopédico Brockhaus e Efron The Nuttall Encyclopædia >>>:Latrielle, Pierre André  |
|   |

Casa natal de Latreille en Brive.
**Pierre André Latreille**, nado en Brive-la-Gaillarde (no Lemosín, hoxe no departamento de Corrèze) o 20 de novembro de 1762 e finado en París o 6 de febreiro de 1833, foi un sacerdote católico e un notábel entomólogo francés.

Moitos dos taxons hoxe en uso manteñen o nome que el lles deu nos seus traballos de descrición de insectos.

## Traxectoria

Fillo ilexítimo do barón d'Espagnac (gobernador dos Inválidos en 1766), foi abandonado ao nacer pola súa nai, e criado no seo dunha familia humilde. Fixo os seus estudos en París no Colexio do cardeal Lemoine, onde entrou en 1778. Ordenado como diácono en 1786, e despois como presbítero, regresou a Brive, onde se dedicou, coa axuda financeira do seu pai biolóxico, ao estudo dos insectos.

En 1788 regresou a París e foi un activo membro da comunidade científica. A súa *Mémoire sur les mutilles découvertes en Francia* fixo que o admitiran como membro correspondente da Sociedade de Historia Natural.

Como sacerdote con inclinacións conservadoras, a Revolución francesa fixo que pasara un momento incómodo: tivo que deixar París e foi levado preso a Bordeos. En 1796 publicou *Précis des caractères génériques des insectes, disposés dans un ordre naturel* en Brive.

Despois de abandonar o sacerdocio, en 1798 ordenou a colección entomolóxica do Museo Nacional de Historia Natural de Francia, de París, recentemente organizado, onde sucedeu a Lamarck como profesor. En 1814 foi nomeado membro da Academia das Ciencias ocupando a cadeira vacante tras a morte de Guillaume-Antoine Olivier.

En 1821 foi nomeado cabaleiro da Lexión de Honor.

En 1825 publicou *Familles naturelles du règne animal*, onde separou os anfibios dos réptiles, seguindo os traballos de Alexandre Brongniart.

Foi profesor de zooloxía na Escola de Veterinaria de Maisons-Alfort, cerca de París. Á morte de Lamarck (1830), a cadeira de zooloxía dos invertebrados, do *Museo*, divídese para crear dúas novas; Latreille obtén a dos crustáceos, arácnidos e insectos, e Henri Marie Ducrotay de Blainville a dos moluscos, vermes e zoófitos.

En 1832 Latreille participou na fundación da *Société entomologique de France*, da que foi o seu primeiro presidente de honor (a primeira presidencia efectiva foi de Audinet-Serville).

A súa obra marcou unha etapa importante na taxonomía dos artrópodos, para os que fundou unha clasificación aínda moi utilizada a día de hoxe. Johan Christian Fabricius alcumouno como o *Príncipe da entomoloxía*.

Latreille morreu en París o 6 de febreiro de 1833 e está soterrado no cemiterio do Père-Lachaise.

## Algunhas obras

* *Précis des caracteres generiques des insectes, disposes dans un ordre naturel*. - Paris -Brive, Prevot - F. Boudreaux XII, 3 201 [7] (1796).
* *Histoire naturelle générale et particulière des crustacés et insectes* (14 vols., 1802-1805), que forman parte da edición de C. N. S. Sonnini de Buffon.
* *Genera crustaceorum et insectorum, secundum ordinem naturalem ut familias disposita* (4 vols., 1806, 1807, 1807, 1809).
* *Considérations sur l'ordre naturel des animaux composant les classes des crustacés, des arachnides, et des insectes* (1810).
* *Les crustacés, les arachnides, les insectes*: 1-653 In: Cuvier G. *Le règne animal distribue d'apres son organisation, pour servir de base à l'histoire naturelle des animaux et d'introduction a l'anatomie*. París, Deterville.
* *Annales du Musseum [Cit. ex: William Kirby] (1833):* Einleitung in der Entomologie, oder Elemente der Naturgeschichte der Insecten*., Bd.4: 481] (1821).*
* *Familles naturelles du règne animal, exposés succinctement et dans un ordre analytique* (1825).
* *Cours d'entomologie* (do que só apareceu o primeiro volume, 1831). Texto en Bodiversity Heritage Library.
* A totalidade da sección *Crustacés, Arachnides, Insectes*, en *Règne animal* de Georges Cuvier.
* Numerosos artigos en *Annales du Museum*, *Encyclopedie méthodique*, *Dictionnaire classique d'histoire naturelle* e outros.

## Epónimos

O xénero do cangrexo *Latreillia* leva este nome na súa honra.

## Abreviatura

A abreviatura **Latreille** emprégase para indicar a Pierre André Latreille como autoridade na descrición e taxonomía en zooloxía.